open-index/open-wikipedia-markdown huggingface dataset:
Pous Anastasius IV

**Anastasius IV**  was die 168ste pous van die Rooms-Katolieke Kerk.

## Biografie 
**Pous Anastasius IV** is gebore as **Corrado di Suburra** (ook **Corrado della Suburra** of **Konraad van Suburra**) in Rome, Italië, die seun van Benedictus.  Hy was waarskynlik 'n nefie van Pous Honorius II.  Voor sy verkiesing was Anastasius kardinaal-biskop van Sabina en 'n fel teenstander van Teenpous Anacletus II.  Op 8 Julie  1153 volg hy Pous Eugenius III op en regeer tot sy dood op 3 Desember 1154.  Hy word opgevolg deur Pous Adrianus IV.  
Die naam ‘Anastasius’ beteken 'heropgestane'.

## Pontifikaat 
**Pous Anastasius IV** was reeds 'n ou man toe hy tot pous verkies is.  Hy is waarskynlik verkies omdat hy uit Rome gekom het en die plaaslike politiek verstaan het.  Hy het die Panteon laat restoureer en het spesiale voorregte aan die Malteser Orde gegee.  Opgrawings onder die Lateraanse paleis tydens sy bewind het die stoflike oorskot van die heiliges Cyprianus en Justina gevind.  Hy is ook bekend as vredemaker.  Die republikeinse faksie het hom goed aanvaar.  Hy het 'n ooreenkoms bereik met keiser Frederik I Barbarossa oor die aanstelling van die biskop van Maagdeburg.  Hy het ook 'n lang uitstaande stryd met Engeland besleg oor die aanstelling van William Fitzherbert (ook St. William van York genoem) as biskop van York.  Die pous het William se aanstelling bevestig in weerwil van sterk teenstand van die Cisterciënser Orde.

## Bibliografie
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Bwaba

**Bwaba** (enkelvoud: Bwa) is 'n etniese groep in Burkina Faso en Mali, wat 'n bevolking van omtrent 300&nbsp;000 mense het. Die Bwaba se taal is Buamu.

Hulle is bekend vir hul abstrakte maskers, wat van hout of blare gemaak word. Hulle is ook bekend vir hul musiek, wat 'n belangrike deel van hul kultuur is.

duimnael|links|350px|Man speel die balafon in Boromo, Burkina Faso
Mississauga

**Mississauga** [ˌmɪsɪˈsɑgə] is 'n stad in die Streeksmunisipaliteit Peel van die Kanadese provinsie Ontario en met 713&nbsp;443 inwoners (volgens die sensus van 2011) die sesde grootste munisipaliteit in die land. Mississauga, wat in 1974 as 'n stad geïnkorporeer is, maak deel uit van die metropolitaanse gebied van Groter Toronto en word deur 'n vinnige bevolkingsgroei gekenmerk - sy bevolking het in elkeen van die laaste twee dekades bykans verdubbel. Hierdie groei is aan Mississauga se ligging naby die stadsgebied van Toronto te danke. 

Die internasionale lughawe van Toronto, *Lester B. Pearson International Airport*, is hoofsaaklik in die stadsgebied van Mississauga geleë. Sy sentrale besigheidsdistrik, een van die grootstes in die land, behels die Kanadese hoofkwartiere van multinasionale maatskappye soos *Microsoft*, *Pepsico*, *General Electrics*, *Fujitsu* en *Wal Mart*, asook baie ander ondernemings wat as *Fortune 500*-maatskappye gelys word.
Koeweit

**Koeweit** (Arabies: الكويت, *al-Kuwait*, [ɪl‿ɪkweːt] of [lɪkweːt]), amptelik die **Staat Koeweit** (دولة الكويت, *Dawlat al-Kuwait*, ), is 'n staat in die Midde-Ooste en Wes-Asië. Die land is aan die spits van die Persiese Golf (hier "Arabiese Golf" genoem) net suid van die Sjatt al-Arab (saamvloei van beide die Eufraat en Tigrisrivier) se monding, geleë. Dit lê noordoos van Saoedi-Arabië, suidoos van Irak en suidwes van Iran. Koeweit beslaan 'n oppervlakte van 17&nbsp;818&nbsp;km² en het 'n bevolking van 3&nbsp;103&nbsp;580 in 2023 gehad. Die hoofstad en grootste stad is Koeweitstad, met die Al Hamra-toring. Die amptelike taal is Arabies en van die belangrikste etniese groepe sluit in Arabiere en Bedoeïene. Koeweit beskik oor 'n groot aantal immigrante wat sowat 69% van die land se bevolking vorm. Dit is ook 'n vername bondgenoot van ASEAN en handhaaf ook sterk bande met die Volksrepubliek China. Koeweit is 'n lidland van die Verenigde Nasies, Beweging van Onverbonde Lande, Arabiese Liga, Organisasie van Islamitiese Samewerking, OPUL en die Samewerkingsraad van die Arabiese Golflande.

Koeweit is 'n grondwetlike monargie met 'n semi-demokratiese politieke stelsel. Die land beskik oor 'n hoë-inkomste ekonomie, geborg deur die wêreld se sesde grootste ruoliereserwes. Die Koeweitse dinar is die geldeenheid met die hoogste waarde wêreldwyd. Volgens die Wêreldbank het die land die vierde hoogste inkomste per capita. Die grondwet is in 1962 afgekondig. Kuwait Airways is die nasionale vlagdraerlugredery met sy spilpunt op Koeweit Internasionale Lughawe in Koeweitstad.

## Etimologie 
Die landsnaam is ontleen aan die Arabiese verkleinwoord كوت (*Kut* of *Kout*) wat beteken "vesting gebou naby water". Sedert 1961 is die amptelike staatsnaam "Staat Koeweit".

## Verwysings 
## Bronnelys 
; Algemeen
*  
*  

## Eksterne skakels 
*  
*   Amptelike webwerf van die Koeweitse regering
Pula

: *Hierdie artikel handel oor die hawestad in Kroasië. Vir Botswana se geldeenheid sien Botswana pula.*

duimnael|links|Die hawe van Pula
duimnael|links|Die Arena van Pula
duimnael|links|Tempel van Augustus
**Pula** (Italiaans: **Pola**) is 'n hawestad in die weste van Kroasië langs die Middellandse See. Tot en met 1797 was die stad 'n Venesiaanse besitting en het daarna onder Habsburgs-Oostenrykse bewind gekom. In 1918, ná die Eerste Wêreldoorlog, is Pula weer by Italië ingelyf. Ná die Tweede Wêreldoorlog is die stad by Joego-Slawië ingelyf. Sedert 1991 is die stad in Kroasië geleë nadat dié land sy  onafhanklikheid verkry het. In 1946 was nog 90% van die bewoners etniese Italianers, maar die meeste van hulle het na Italië geëmigreer.

## Ekonomie 
Skeepsbou is die belangrikste industrie en Pula is die tuiste van Uljanik en Tehnomont, twee groot skeepsbouwerwe.

### Toerisme 
Toerisme vorm 'n baie belangrike deel van die ekonomie: die stad het baie ou Romeinse geboue en 'n warm klimaat met 'n groot strand.

## Sien ook 
* 2Cellos
* Juraj Dobrila-Universiteit van Pula

## Eksterne skakels 
*  
*  Amptelike webwerf van Pula 
*
Grevenknapp

**Grevenknapp** (Luxemburgs: *Gréiweknapp*) is 'n klein dorp in die Groothertogdom Luxemburg, in die Gutland. Grevenknapp behoort tot die munisipaliteit van Boevange-sur-Attert in die kanton Mersch.

Grevenknapp het 167 inwoners (2008) en lê op 317 meter bo seevlak.

## Eksterne skakels 
* Grevenknapp
Egyed

**Egyed** is 'n klein dorp en munisipaliteit in Hongarye. Egyed lê in die noordweste van Hongarye, in die graafskap Győr-Moson-Sopron en in die Kleine Kisalföld, 'n steppe.
Gutland

duimnael|280px|Gutland landskap naby Bech, (Echternach kanton).
**Gutland** (Frans: *Bon Pays*) is 'n streek wat die suidelike en sentrale dele van die Groothertogdom Luxemburg beslaan. Die Gutland (letterlik 'Goeie Land') beslaan 68% van die gebied van Luxemburg; noord van Gutland lê die Ösling, wat die oorblywende 32% van die Groothertogdom beslaan. In die ooste grens die Luxemburgse Gutland aan die *Bitburger Gutland* van Duitsland.

Gutland is nie 'n homogene streek nie, en bevat vyf substreke: die Vallei van die Sewe Kastele, Klein-Switserland, die Luxemburgse plato, die Moselvallei en die Red Lands. Ondanks die uiteenlopenheid daarvan, het Gutland wel algemene geografiese eienskappe, fisies sowel as menslik, wat dit van die Ösling onderskei. Dit is 'n vlakte met bosgebiede, klein riviere, weivelde, akkerland en wingerde, met 'n gemiddelde hoogte van 200 tot 300 meter bo seevlak.

Anders as die ylbevolkte Ösling, is Gutland relatief verstedelik. Terwyl die Ösling slegs een stad met 'n bevolking van meer as 2000 mense het, het Gutland vier stede met 'n bevolking van meer as 15 000 inwoners (Luxemburg Stad / Lëtzebuerg, Esch-sur-Alzette / Esch-Uelzecht, Differdange / Déifferdang en Dudelange / Diddeleng). Die Gutlandse stedelike gebiede is egter meestal in die kantons Esch-sur-Alzette (in Luxemburgs: Esch op der Uelzecht), Luxemburg (Lëtzebuerg), Capellen (dieselfde in Luxemburgs) en Mersch (Miersch), terwyl sommige ander dele van Gutland (die kantons Redange-sur-Attert / Réiden op der Atert, Echternach / Iechternach, Grewenmacher / Gréiwemaacher en Remich / Réimech) is amper so yl bevolk soos die Ösling-streek.

Die Gutland het 'n laer hoogte bo seespieël en 'n platter landskap as die Ösling. Geologies is die Gutland hoofsaaklik 'n groot Jura-Trias sandsteenformasie, wat deel uitmaak van die Lorraense stelsel; die Ösling is hoofsaaklik Devoon-skis en kwarts. Albei is bebos, maar die bosse van die Ösling is talryker en digter, 'n bewys van die stadiger tempo van menslike ontwikkeling in die Ösling. Die grootste deel van die Gutland is vrugbare landbougebied - vandaar die naam.

Die hoofstad Luxemburg lê in die Gutland.
Internasionale Olimpiese Komitee

Die **Internasionale Olimpiese Komitee** (**IOK**; Engels: *International Olympic Committee*, *IOC*; Frans: *Comité international olympique*, *CIO*) is 'n nieregeringsorganisasie waarvan die kantore in  Lausanne, Switserland, gesetel is en dit ten doel stel om die vierjaarlikse Olimpiese Somerspele en Winterspele te organiseer. Die amptelike tale is Engels en Frans. Kirsty Coventry dien sedert Junie 2025 as die IOK-president.

## Presidente 
[duimnael|links|Kantoor van die IOK in [Lausanne]]
duimnael|links|Die eerste IOK tydens die Olimpiese Somerspele van 1896

## Sien ook 
* Nasionale Olimpiese Komitee
* Nasionale Paralimpiese Komitee
* Internasionale Paralimpiese Komitee

## Eksterne skakels 
*   Die IOK se amptelike webwerf
Olimpiese eed

duimnael|Vlag van die Olimpiese Spele

Die **Olimpiese eed** is die teks wat tydens die openingseremonie van elke Olimpiese Spele uitgespreek word deur 'n atleet en 'n amptenaar. Deur die uitspreek van die eed belowe die atlete en amptenare dat hulle tydens die spele by die reël en regulasies sal hou.

Hoofstuk 5 van die Olimpiese grondwet beskryf hoe die eed afgelê moet word. Hier word voorgeskryf dat 'n atleet van die organiserende land die eed uitspreek namens al die atlete. Die eed word in Engels uitgespreek en lui as volg:

: *In the name of all the competitors I promise that we shall take part in these Olympic Games, respecting and abiding by the rules which govern them, committing ourselves to a sport without doping and without drugs, in the true spirit of sportsmanship, for the glory of sport and the honour of our teams.*

Terwyl die atleet die eed aflê moet hy die Olimpiese vlag in sy linkerhand vashou en sy regterhand opgesteek hou. Die vlagdraers van al die deelnemende lande vorm 'n halwe sirkel voor die podium waar die atleet wat die eed aflê op staan.

Daarna lê een van die amptenare van die organiserende land die eed af namens al die amptenare. Dit gebeur op dieselfde wyse as by atlete. Die teks hiervoor is:

: *In the name of all the judges and officials, I promise that we shall officiate in these Olympic Games with complete impartiality, respecting and abiding by the rules which govern them, in the true spirit of sportsmanship.*

Die Olimpiese Spele van 1920 in Antwerpen was die eerste waar die Olimpiese eed vir atlete afgelê was. Die Olimpiese eed vir amptenare word ingevoer op die Olimpiese Spele van München in 1972.

## Atlete wat die Olimpiese eed afgelê het 
(In 1984 vergeet Edwin Moses die teks van die eed tydens die openingseremonie).

## Verwysings 
## Eksterne skakels 
*  Die Olimpiese Grondwet
Olimpiese vlag

duimnael|regs|300px|Olimpiese vlag tydens die 1996 Spele in Atlanta

Die **Olimpiese vlag** word amptelik deur die Internasionale Olimpiese Komitee in 1914 ingevoer; die eerste Olimpiese Spele waar die vlag gehys is, was die van 1920 in Antwerpen, België. Die vlag is ontwerp deur Pierre de Coubertin en is 'n wit vlag met vyf inmekaargevlegte ringe van verskillende kleure (blou staan vir Europa, swart vir Afrika, rooi vir Amerika, geel vir Asië en groen vir Oseanië). Die vyf kleure simboliseer die vyf wêrelddele. Die kleure opsig self is nie 'n simbool vir 'n wêrelddeel nie, maar is gekies omdat elke landsvlag minstens een van hierdie ses kleure (wit ingereken) bevat.
Olimpiese vlam

[duimnael|Die Finse atleet Paavo Nurmi steek die Olimpiese vlam tydens die openingseremonie van die [Olimpiese Somerspele 1952 in Helsinki aan]]
duimnael|Ingrid Berghmans tydens die Olimpiese fakkelloop in Brussel
duimnael|Die Olimpiese vlam word tydens die openingseremonie aangesteek
[duimnael|Die Amerikaanse [yshokkiespan van 1980 steek die Olimpiese vlam tydens die openingseremonie van die Olimpiese Winterspele 2002 aan]]
[duimnael|[Li Ning "sweef" die Beijing Nasionale Stadion met die fakkel in sy hand binne]]

Die **Olimpiese vlam** is 'n vuur wat aangesteek word tydens die openingseremonie van die Olimpiese Spele en bly brand tydens die duur van die Spele tot dit tydens die sluitingseremonie uitgedoof word.

Die vlam het sy oorsprong in Olimpia, die plek van die antieke Spele in Griekeland, waar 'n fakkel tydens 'n seremonie aangesteek was deur sonlig met spieëls daarop te konsentreer. Die eerste moderne Spele waar die Olimpiese vlam weer aangesteek was, was die van die IX-Olimpiade in 1928 te Amsterdam.

Na die aansteek van die fakkel, word dit met 'n aflos (maar gedeeltelik ook met vinniger vervoermiddels) vanaf Olimpia deur 'n groot aantal lande na die stadion van die Spele gebring, waar die laaste loper die eer te beurt val om die Olimpiese vlam aan die brand te steek. Die fakkelloop vind vir die eerste keer by die Spele van 1936 te Berlyn plaas.

## Atlete wat die Olimpiese vlam aangesteek het 
Die volgende atlete het die Olimpiese vlam vir die Spele aangesteek:

## Eksterne skakels
Hippokratiese eed

[duimnael|220px|'n [12de eeu|Twaalfde-eeuse Bisantynse manuskrip van die eed in die vorm van 'n kruis.]]

Die **Hippokratiese eed** is 'n eed wat sommige dokters aflê waartydens hulle onderneem om altyd die hoogste etiese norme teenoor hul pasiënte na te kom. Die oorspronklike eed is deur Hippokrates opgestel, word nie meer algemeen in mediese skole gebruik nie. Sommige skole gebruik wel 'n afgewaterde vorm wat as 'n belofte tydens die gradeplegtigheid afgelê word.

## Geskiedenis 
Die ou Grieke het hul ontdekkings omtrent die menslike liggaam in verskeie werke aangeteken. Om die werkinge van die liggaam te ondersoek is nie net lyke nie, maar selfs lewende liggame ontleed.

Die Hippokratiese skool vir geneeskunde is op die Egeïese eiland *Kos* gestig. Vandag nog lê dokters die sogenaamde Hippokratiese eed af waarin hulle onderneem om altyd die hoogste etiese norme teenoor hul pasiënte na te kom.

duimnael|regs|220px|Hippokrates (ca. 460-c. 377 v.C.), wat as die vader van die geneeskunde beskou word, soos voorgestel deur die Vlaamse kunstenaar Peter Paul Rubens in ’n gravure van 1638.

## Bewoording 
Die woorde van die oorspronklike Hippokratiese eed lui as volg:

## Verwysings
James Kennedy

**James Carleton Kennedy** (gebore op 2 September 1963 in Orange City, Iowa) is 'n Amerikaanse geskiedkundige.

## Lewensloop 
Sy vader was 'n Amerikaner en sy moeder 'n Nederlander. Hy het opgegroei in sy geboortestad. Baie inwoners van Orange City is van Nederlandse herkoms.

Kennedy het buitelandse betrekkinge gestudeer aan die Georgetown University (Bachelor of Arts) en teologie aan die Calvin Theological Seminary (Master of Arts). Sy PhD in geskiedenis het hy aan die University of Iowa behaal.

Kennedy het onder meer gewerk as geskiedenisprofessor en -navorser aan die A. C. Van Raalte-instituut van die Hope College (1997-2003) en as geskiedenisprofessor aan die Vrye Universiteit Amsterdam (2003-2007). Van 2007 tot 2009 was hy professor van die 20ste eeuse geskiedenis van Nederland en van 2009 tot 2015 van de Nederlandse geskiedenis sedert die Middeleeue aan die Universiteit van Amsterdam. Van Oktober 2015 tot Desember 2000 was hy *dean* (dekaan) van die (Engelstalige) University College Utrecht. Sedert November 2022 is hy professor van die moderne Nederlandse geskiedenis aan die Universiteit Utrecht.

Hy is 'n Christen en word daarom ook as 'n Christen-geskiedkundige aangedui. Hy glo dat God die wêreld bestuur maar hy is versigtig om te sê hoe.

James Kennedy is getroud met Simone Kennedy-Doornbos (1970). Sy was die voorsitster van die ChristenUnie in die munisipale raad van Amersfoort en is sedert 2023 'n lid van die Eerste Kamer van die Stategeneraal. Hulle het drie kinders. Die gesin is lid van die Gereformeerde Kerke (Vrygemaak).

## Publikasies 
* *Nieuw Babylon in aanbouw: Nederland in de jaren zestig* (Amsterdam, Boom, 1995, stelling, vertaling uit die Engels: *Building new Babylon: cultural change in the Netherlands during the 1960s*, 1995)
**History of the Low Countries* (New York, Berghahn Books, 1999, bewerkte vertaling uit die Nederlands: *Geschiedenis van de Nederlanden*, Hans Blom en Emiel Lamberts, 1993)
* *Een weloverwogen dood. De opkomst van de euthanasie in Nederland* (Amsterdam, Bakker, 2002)
* *Bezielende verbanden. Gedachten over religie, politiek en maatschappij in het moderne Nederland* (Amsterdam, Bakker, 2009)
* *Stad op een berg. De publieke rol van protestantse kerken* (Zoetermeer, Boekencentrum Uitgevers, 2010)
* *Een beknopte geschiedenis van Nederland* (Amsterdam, Prometheus, 2017, vertaling uit die Engels: *A concise history of the Netherlands* (Cambridge, Cambridge University Press, 2016)
* *Gescheiden partners: een geschiedenis van overheid en religieuze organisaties in Nederland*, met Mart Rutjes (Amsterdam, Prometheus, 2022)

## Bronne 
* Die gelyknamige artikel op die Nederlandse Wikipedia.

## Eksterne skakels 
*  Prof.dr. James Kennedy, Universiteit Utrecht
Sevilla

**Sevilla** (Spaans: [seˈβiʎa], ) is 'n stad in Suid-Spanje en die hoofstad van die outonome gewes Andalusië en die gelyknamige provinsie. Sevilla is aan die oewers van die bevaarbare Guadalquivirrivier in 'n uitgestrekte en vrugbare vlakte geleë. Die stad is volgens 'n antieke legende deur die Griekse held Herakles gestig.

[duimnael|links|Die [Guadalquivir in Sevilla]]
Vandag is Sevilla die vierde grootste stad in Spanje en 'n beduidende nywerheids- en handelstad asook 'n gewilde toeristebestemming. Die stadshorison word deur talle historiese torings oorheers. Die oorspronklike stadsentrum is aan die oostelike oewer van die Guadalquivir geleë, terwyl die groot voorstad Triana aan die westelike oewer ontstaan het.

Aangesien Andalusië sowat agt eeue lank onder Moorse heerskappy gestaan het, toon Sevilla se boukuns veral hulle argitektoniese invloede. Die stad was egter al voor die Moorse verowering 'n beduidende kulturele sentrum. Die warm klimaat en die vrugbare land het Fenisiërs, Kartagers en Romeine na die gebied gelok. Twee Romeinse keisers, Trajanus en Hadrianus, was boorlinge van hierdie streek. Later het Christophorus Columbus sy ontdekkingsreis begin, waartydens hy onbewustelik die Nuwe Wêreld sou ontdek, deur vanuit 'n nabygeleë hawe te vertrek.

Op 'n kulturele gebied word Sevilla vandag met die legendariese heldin "Don Juan", Prosper Merimée se opera *Carmen* (die naamgewende hoofkarakter is 'n werker in Sevilla se ou tabakfabriek wat intussen tot 'n universiteit omskep is), stiergevegte en die beroemde flamenco-dans vereenselwig. Dit was een van die gasheerstede tydens die FIFA Sokker-Wêreldbekertoernooi in 1982.

## Sien ook 
* Barbier van Sevilla, 'n bekende opera

## Eksterne skakels 
*  
*  Amptelike webwerf
*
Pärnu

**Pärnu** (Esties: [ˈpærˑnu]; Duits: *Pernau*) is die vierde grootste stad van Estland na die hoofstad Tallinn, Tartu en Narva met 'n bevolking van meer as 41&nbsp;520 en in die suidweste van die land langs die Oossee geleë.

## Geskiedenis 
duimnael|links|'n Historiese aansig van Pärnu (destyds Pernau genoem) in 1554
In die Middeleeue was Pärnu 'n bloeiende Hansestad.

Die Estiese onafhanklikheid is op 23 Februarie 1918 in Pärnu verklaar.

In Pärnu is 'n gedenkteken vir die slagoffers van die ''Estonia-ramp opgerig.

## Toerisme 
duimnael|links|Hommeltuigvideo van Pärnu in 2022
Toerisme is baie belangrik vir die ekonomie. Meeste van die toeriste is Finne en Este, maar meeste van die hotelpersoneel kan beide Engels en Frans praat. Die hawe is nie meer so belangrik vir die ekonomie nie. Daar is wel veerbootverbindings na Riga en Stockholm.

## Eksterne skakels 
*  
*  Amptelike webwerf
*
Mainz

**Mainz** is die hoofstad en grootste stad van die Duitse deelstaat Rynland-Palts. Mainz, wat teenoor die monding van die Mainrivier in die Ryn en Wiesbaden, die hoofstad van die deelstaat Hesse, geleë is, is die setel van 'n universiteit, 'n Rooms-Katolieke bisdom en 'n aantal televisie- en radiomaatskappye. Mainz se domkerk is saam met die domkerke in Speyer en Worms een van die drie Romaanse keiserdomkerke. Die stad staan daarnaas as een van die sentra van die Rynse karnaval bekend. Die grootste stede in die omgewing naas Wiesbaden is Ludwigshafen, Mannheim, Darmstadt en Frankfurt am Main.

duimnael|links|Domkerk van Mainz
Mainz was een van die Asjkenasiese Jode se hoofsentra in die Middeleeuse Heilige Romeinse Ryk. In 2021 is die drie SchUM-stede Mainz, Speyer en Worms (afgelei van die hoofletters van die Hebreeuse name van die drie stede *Sjin* (*Sj*, ש) vir *Sjpira* (שפירא, Speyer), *Waw* (*U* ו) vir *Warmaisa* (Worms) en *Mem* (*M* מ) vir *Magenza* (Mainz) deur Unesco as wêrelderfenisgebiede gelys.

## Verwysings 
## Eksterne skakels 
*  
*  Amptelike webwerf
*
Maguelone

**Maguelone** is 'n voormalige biskopstad geleë in die département Hérault en is die ligging van 'n antieke katedraal . Die stad Maguelone is deur die Wesgote gestig maar is in 737 deur die Franke vernietig. 

Die *île de Maguelone* eiland het as gevolg van sy maklik verdedigbare posisie op 'n sandbank tussen 'n lagune en die see die setel van 'n biskop geword. Die hedendaagse stad Villeneuve-lès-Maguelone is hier op die vasteland gebou.

Die biskoppe het geskuil in die antieke stad van *Subtantion* wat tans nie meer bestaan nie. Maguelone is deur die biskop Arnaud (1030-1060) herbou. In 1172 het die Graafskap van Melgueil oorgegaan in die hande van die Huis van Toulouse. Die reg om geld te munt (wat *sous melgorien* genoem is) het in die lys van Grawe van Melgueil verskyn wat gerenuiieer, die regte aan Pous Innocentius III wat dit aan biskop Guillaume III van Autignac (1204-1216) beleen het op 14 April 1215. Sodoende het die Graafskap van Melgueil in die hande van die biskoppe van Maguelone geland. Die biskoppe het te staan gekom voor die opkoms van die Huis van Aragon wat besit van Montpellier bekom het. Vanaf 1293 het Filip IV 'n *atelier* in Sommières in plek gestel wat in 1356 na Montpellier geskuif is. Die biskoplike setel is in 1536 opgehef en na Montpellier geskuif.

Die versterkte Saint-Pierre katedraal in die Romaanse styl is as historiese monument geklassifiseer. Die terrein huisves tans 'n werkshulpsentrum.

## Galery 

Image:Maguelone St-Pierre façade occidentale.JPG|Westelike fasade en portaal van die St-Pierre katedraal.
Image:Maguelone relief St-Pierre.JPG|Reliëf van Petrus (regterkant van die portaal).
Image:Maguelone relief St-Paul.JPG|Reliëf van Paulus (linkerkant van die portaal).

 : satellietbeeld van Maguelonne

## Bibliografie 
* *Cartulaire de Maguelone* (4 tomes) - J. Rouquette et A. Villemagne (1912)
* ''Bullaire de l' église de Maguelone* (2 tomes) - J. Rouquette et A. Villemagne (1914)

## Eksterne skakels 
*historique, aanbieding
*Geskiedenis van die *denier de Melgueil'' (Maguelone) , die plaaslike feodale geldeenheid
Barcelona

**Barcelona** (Katalaans: [bəɾsəˈlonə]; Spaans: [baɾθeˈlona]) is die hoofstad van Katalonië en die tweede grootste stedelike nedersetting in Spanje na Madrid, geleë aan die Middellandse See. Barcelona is daarnaas die elfde grootste stad in die Europese Unie en die tweede grootste stedelike nedersetting (ná Hamburg) wat nie as hoofstad van 'n lidstaat fungeer nie. Die stad is beroemd vir sy vele kunsversamelings, byvoorbeeld van Picasso, en geboue wat deur die argitek Antoni Gaudí ontwerp is.

## Geografie 
Barcelona is geleë in die noordooste van die Iberiese Skiereiland, aan die kus van die Middellandse See. Dit is die grootste stad wat aan die Middellandse See geleë is.

## Sport 
Barcelona was die gasheerstad vir die Olimpiese Somerspele en die Paralimpiese Somerspele in 1992. Die stad is bekend vir sy sokkerklub FC Barcelona. Dit was ook een van die gasheerstede tydens die FIFA Sokker-Wêreldbekertoernooi in 1982 en die Vrouerugbywêreldbeker 2002.

## Verwysings 
## Eksterne skakels 
*  
*   Amptelike webwerf
Olimpiese Somerspele 1896

Die **Olimpiese Somerspele 1896** (Grieks: Θερινοί Ολυμπιακοί Αγώνες 1896, *Therinoí Olympiakoí Agó̱nes 1896*), amptelik bekend as die **Spele van die Iste Olimpiade**, was die eerste moderne Olimpiese Spele. Die Spele is op inisiatief van Baron Pierre de Coubertin gehou en het vanaf 6 tot en met 15 April 1896 in Athene, Griekeland, plaasgevind. Athene is ter herdenking van die antieke Olimpiese Spele gekies.

duimnael|links|Die openingseremonie in die Atheense Panathinaiko-stadion
Die Spele is aan Athene toegewys op 'n kongres wat deur De Coubertin in 1894 georganiseer is. Die Internasionale Olimpiese Komitee is ook tydens hierdie kongres gestig.

Die Spele was die eerste sedert die Romeinse keiser Theodosius I die antieke Spele in 393 verbied het, vanweë die heidense oorsprong daarvan.

Daar het 'n totaal van 241 mansatlete uit 14 lande aan hierdie eerste moderne Olimpiese Spele deelgeneem. Deelname was nog nie vir vroue oop nie, maar in teenstelling met die antieke Olimpiese Spele is hulle as toeskouers toegelaat.

## Sporte 
9 Olimpiese sportsoorte in 43 dissiplines is tydens die Spele beoefen. Tydens die Spele is 122 goue medaljes oorhandig.

## Stadions 
[duimnael|upright|[Demetrius Vikelas, die Internasionale Olimpiese Komitee se eerste voorsitter]]
Sewe sportplekke is tydens die Olimpiese Somerspele 1896 gebruik:

## Kalender 
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.

## Deelnemende nasies 
[duimnael|400px|Kaart van deelnemende nasies in 1896:

 Gasheerstad [Athene]]
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

## Getal medaljes 
duimnael|'n Silwermedalje is aan die wenner van elke wedstryd toegeken
Hier is die top elf lande wat medaljes tydens die Spele verower het:

## Sien ook 
* Olimpiese Somerspele 1906 in Athene
* Olimpiese Somerspele 2004 in Athene

## Verwysings 
## Verdere leesstof 
*  
*  
*  
*  
*  
*  
*  
*  

## Eksterne skakels 
*  Athene 1896 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.
*  Amptelike verslag van die Olimpiese Somerspele 1896
*  *1896 Athens Olympics*
Pyranometer

duimnael|400x400px|Pyranometer, waar die volgende onderdele duidelik gesien kan word: glas koepel, metaal liggaam, swart sensor, stralingskerm. Die foto toon model SR20 van die apparaat.
'n **Pyranometer** is 'n soort aktinometer (radiofotometer) wat gebruik word om sonstraling op 'n oppervlak te meet. Dit is 'n sensor wat ontwerp is om die digtheid van die sonstraling te meet (in watts per vierkante meter) oor 'n boog van 180 grade. Die naam pyranometer kom van die Grieks, "pyr" wat beteken "vuur" en "ano" wat "lug" beteken.
Ventspils

**Ventspils** (Lets: [ˈvæntspils], , letterlik "Burg aan die Venta-rivier"; Lyfs: *Vǟnta*, Duits: *Windau*) is die sesde grootste stad van Letland na die hoofstad Riga, Daugavpils, Liepaja, Jelgava en Jūrmala met 'n oppervlakte van 57,96 vierkante kilometer en 'n bevolking van 32&nbsp;634 in 2024. Dit is in die weste van Letland langs die Oossee geleë. Die Ventarivier mond hier in die Oossee uit.

Ventspils is vandag veral 'n moderne nywerheidsentrum met een van Letland se beduidendste seehawens wat onder meer Russiese ruolie en kalisout hanteer. Nogtans maak die gerestoureerde historiese stadskern en sy skoon strande van Ventspils ook 'n toeristebestemming.

## Eksterne skakels 
*  Amptelike webwerf
*  
*
ADSL

duimnael|300px|ADSL bandbreedte verdeling

**ADSL** (Engels vir *Asymmetric Digital Subscriber Line* ook bekend as *Asymmetric Digital Subscriber Loop*) is 'n standaard vir 'n digitale tegnologie vir snelle datakommunikasie oor 'n telefoonlyn van koperdraad.

Asimmetries Digitale Intekenaar Lyn (ADSL) is 'n vorm van DSL, 'n datakommunikasietegnologie wat vinniger ontsperring van data oorsein oor koper telefoonlyne as 'n konvensionele "voiceband"-modem kan voorsien. Dit doen dit deur die benutting van frekwensies wat nie stemtelefoon gebruik nie. 'n "Splitter" - of mikrofilter - laat 'n enkel telefoonkonneksie om beide ADSL-diens en -stem tegelyk toe te pas, omdat foonlyne in kwaliteit verskil en was nie oorspronklike gebou met DSL in gedagte nie, dit kan oor die algemeen alleen gebruik word oor kort afstande, tipies minder as 4km [William Stallings boek].

## Sien ook 
* DSL
* SDSL
* ADSL2
* VDSL
* VDSL2
Olimpiese Somerspele 1906

Die **Olimpiese Somerspele 1906** (Grieks: Θερινοί Ολυμπιακοί Αγώνες 1906, *Therinoí Olympiakoí Agó̱nes 1906*), het vanaf 22 April tot en met 2 Mei 1906 in Athene, Griekeland, plaasgevind. Die spele staan ook bekend as die "tussenspele van 1906" aangesien hierdie spele plaasgevind het tussen die normale vierjarige periodes van die Olimpiade. Dit is destyds as die "Tweede Internasionale Olimpiese Spele in Athene" aangebied. Die Spele word tans nie deur die Internasionale Olimpiese Komitee (IOK) erken nie, selfs nie die medaljes en Olimpiese rekords wat behaal is nie.

## Sporte 
13 Olimpiese sporte is tydens die Spele beoefen.

## Deelnemende nasies 
duimnael|400px|Kaart van deelnemende nasies in 1906:
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

### Suid-Afrikaanse deelname 
Suid-Afrika het nie aan hierdie Spele deelgeneem nie, hoewel hulle twee jaar vantevore aan die 1904-Spele deelgeneem het.

## Getal medaljes 
[duimnael|[Pylvak van die maraton]]
duimnael|Die Panathinaiko-stadion in 1906
Hier is die top tien lande wat medaljes by die Spele verower het:

## Sien ook 
* Olimpiese Somerspele 1896 in Athene
* Olimpiese Somerspele 2004 in Athene

## Verwysings 
## Eksterne skakels 
*  *The Olympic games at Athens, 1906* – James Edward Sullivan, 1906.
Olimpiese Somerspele 1900

Die **Olimpiese Somerspele 1900** (Frans: ''Les Jeux olympiques d'été de 1900*), amptelik bekend as die *'Spele van die *IIde* Olimpiade''', is in 1900 in Parys, Frankryk, as deel van die Wêreldtentoonstelling gehou. Ondanks Griekse pogings om die Spele permanent in Griekeland te laat plaasvind, besluit die Internasionale Olimpiese Komitee om die Spele elke keer na 'n ander land te skuif. Vroue het vir die eerste keer aan kompetisies tydens die Olimpiese Spele deelgeneem.

duimnael|links|Opening van die wêreldtentoonstelling op 14 April 1900 in Parys
In teenstelling met die Olimpiese Somerspele 1896 was hierdie spele nie 'n groot sukses nie. Die sportplekke was oor die hele Paryse stadsgebied versprei en wedstryde is tydens die hele Wêreldtentoonstelling aangebied met lang onderbrekings daartussen. Die Olimpiese Somerspele is nie as sulks benoem nie en amptelik *Concours Internationaux d’Exercices Physiques et de Sports* ("Internasionale kompetisies vir Liggaamlike Opvoeding en Sport") genoem. Sommige atlete het eers jare later of nooit besef nie, dat hulle aan 'n  Olimpiese Spele deelgeneem het.

## Sporte 
19 Olimpiese sportsoorte in 95 dissiplines is tydens die Spele beoefen. Tydens die Spele is 122 goue medaljes oorhandig. Daarbenewens is wedstryde in verskeie demonstrasiesporte beslis.

* Hengel, warmlugballonvaart, bocce, kanonskietery, brandbestryding, vlerksweef, 20px jeu de paume, lewensredding, Longue paume, Motorsport, duifwedvlugte en bootwedrenne is as demonstrasiesporte aangebied.

## Stadions 
duimnael|Vélodrome de Vincennes in Parys
[duimnael|'n Gemengde Sweeds/Deense span klop Frankryk vir goud in [toutrek]]
Sewe sportplekke is tydens die Olimpiese Somerspele 1900 gebruik:

## Deelnemende nasies 
[duimnael|400px|Kaart van deelnemende lande in 1900:

 Gasheerstad [Parys]]
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

Daarbenewens vermeld sommige bronne deelnemende atlete van die volgende nasies:
*  (3)
*  (1)
*  (1)

## Getal medaljes 
duimnael|Gedenkplaat van die Wêreldtentoonstelling vir sommige sportwedstryde
Hier is die top tien lande wat medaljes tydens die Spele verower het:

## Sien ook 
* Olimpiese Winterspele 1924 in Chamonix-Mont-Blanc
* Olimpiese Somerspele 1924 in Parys
* Olimpiese Winterspele 1968 in Grenoble
* Olimpiese Winterspele 1992 in Albertville
* Olimpiese Somerspele 2024 in Parys

## Verwysings 
## Verdere leesstof 
*  
*  
*  
*  
*  

## Eksterne skakels 
*  Paris 1900 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.
*  Amptelike verslag van die Olimpiese Somerspele 1900
*  *Olympics 1900 to 1920*
Olimpiese Somerspele 1912

Die **Olimpiese Somerspele 1912** (Sweeds: *Olympiska sommarspelen 1912*), amptelik bekend as die **Spele van die Vde Olimpiade**, is tussen 5 Mei en 27 Julie 1908 in Stockholm, Swede, aangebied. Stockholm was die enigste kandidaatstad en is in 1909 deur die Internasionale Olimpiese Komitee (IOK) as gashouer benoem.

duimnael|links|Die Olimpiese Stadion in Stockholm, wat ter geleentheid van die Olimpiese Somerspele 1912 opgerig is
Hierdie spele was 'n toonbeeld van effektiwiteit, vir die eerste keer word van 'n omroepstelsel en elektroniese tydmeting gebruik gemaak. Vir die Spele bou die organisasiekomitee die bekende rooi baksteen-stadion met sy middeleeuse aansig, wat twee-en-dertigduisend toeskouers kon akkommodeer. Die swemitems vind in die soutwater swembad van Djurgårdsbrunnsviken, in die stadsentrum van Stockholm plaas. Dit was die laaste Olimpiese Somerspele voor die uitbreek van die Eerste Wêreldoorlog twee jaar later.

## Sporte 
14 Olimpiese sportsoorte in 102 dissiplines is tydens die Spele beoefen. Tydens die Spele is 103 goue medaljes oorhandig. Daarbenewens is wedstryde in verskeie demonstrasiesporte beslis.

* 20px Bofbal en glima is as demonstrasiesporte aangebied.

## Stadions 
duimnael|Openingseremonie van die 1912 Stockholm-Spele
duimnael|Die Sweedse span tydens die openingsplegtigheid
Twaalf sportplekke is tydens die Olimpiese Somerspele 1912 gebruik:

## Deelnemende nasies 
[duimnael|400px|Kaart van deelnemende nasies in 1912:

 Gasheerstad [Stockholm]]
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

### Suid-Afrikaanse deelname 
duimnael|Suid-Afrika se Rudolph Lewis tydens die Olimpiese Somerspele 1912
Suid-Afrika neem aan hierdie Spele deel en behaal 'n algehele sewende plek met vier goue en twee silwermedaljes. Rudolph Lewis wen onder andere 'n goue medalje in fietsry en word so die eerste Suid-Afrikaner om 'n goue medalje in die sport te wen. Kenneth McArthur wen die goue medalje in maraton en sy landgenoot Christopher Gitsham wen die silwermedalje.

Suid-Afrika wen die goue medalje in tennisdubbelspel en Charles Lyndhurst Winslow wen goud in die enkelspel terwyl Harry Austin Kitson 'n silwermedalje losslaan.

## Getal medaljes 
duimnael|Fanny Durack en Mina Wylie, die goue en silwermedaljes in die eerste vroue se individuele swem-geleentheid
Hier is die top tien lande wat medaljes by die Spele verower het:

## Verwysings 
## Verdere leesstof 
*  
*  
*  

## Eksterne skakels 
*  Stockholm 1912 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.
*  Amptelike verslag van die Olimpiese Somerspele 1912
*  *Olympics 1900 to 1920*
HSBC

**HSBC** is een van die grootste bankgroepe ter wêreld. Dit is die afkorting van **H**ongKong and **S**hangHai **B**anking **C**orporation. Die groep is in 1991 gestig. Die hoofkantoor is tans in Londen, Engeland.

Die bank se leuse is: "''The world's local bank''" ("Die wêreld se plaaslike bank").

## Verwysings
Olimpiade

regs|200px|Vlag van die Olimpiese Spele.

'n **Olimpiade** is 'n periode in die Griekse geskiedenis van 4 jaar waartydens daar vir die Olimpiese Spele voorberei is.

Die ou Olimpiese Spele begin in 776 voor Christus en word elke 4 jaar gehou, waar 'n olimpiade die periode tussen die spele aangedui. Ou skrywers het onder andere gebeurtenisse aan die hand hiervan gedateer.

Tans begin 'n olimpiade op 1 Januarie van die jaar waarop die Olimpiese Somerspele gehou word. Die eerste moderne Olimpiade begin in 1896, die tweede in 1900, ens. Die nege-en-twintigste olimpiade begin in 2008.
Olimpiese Somerspele 1940

Die **Olimpiese Somerspele 1940** (Fins: *Kesäolympialaiset 1940*; Japannees: 東京オリンピック (1940年)), amptelik bekend as die **Spele van die XIIde Olimpiade**, sou in 1940 gehou word, maar is na die uitbreek van die Tweede Wêreldoorlog afgelas. Die Spele is op 1 Augustus 1936 deur die Internasionale Olimpiese Komitee (IOK) tydens die Olimpiese Somerspele 1936 in Berlyn aan Tokio, Japan, toegewys. Dit was die eerste keer dat Olimpiese Spele in 'n land buite die Westerse wêreld beplan is. Maar Japan moes afsien van die plan na die uitbreek van die Tweede Chinees-Japannese Oorlog in 1937 en het die Spele op 14 Julie 1938 van die hand gewys. Die Spele is drie dae later aan Helsinki, Finland, toegewys, maar met die uitbreek van die Winteroorlog in 1939 is dit heeltemal afgelas.

duimnael|links|Aandenkingshandvlag vir die Olimpiese Somerspele 1940 in Tokio van die Olimpiese Somerspele 1936 in Berlyn
Die hoofstadion vir die Olimpiese Spele 1940 in Tokio sou die Meiji Jingu-stadion gewees het, wat vir die latere Olimpiese Somerspele 1964 ingespan is. Vir die Olimpiese Spele in Helsinki is tussen 1934 en 1938 die Olimpiese Stadion opgerig, waar die Olimpiese Somerspele 1952 gehou is. Beide Finland en Japan het vir hul latere Olimpiese Somerspele ter wille van kostebesparing planne van die oorspronklik beplande Somerspele gebruik.

Omdat die Tweede Wêreldoorlog tot 1945 gewoed het, is die in Londen beplande Olimpiese Somerspele 1944 ook afgelas. Die Britse hoofstad het die eerste Olimpiese Somerspele na die Tweede Wêreldoorlog vier jaar later aangebied.

## Toewysing 
Tokio is op 1 Augustus 1936 deur die Internasionale Olimpiese Komitee gekies as die gasheer vir die Olimpiese Somerspele in 1940. Ander kandidate was: Helsinki, Barcelona en Rome.

Die stemming het as volg verloop:

## Fotogalery 

Lêer:Soyeshima und Baillet-Latour in Berlin 1936.png|IOK-lid Soyeshima en IOK-president Baillet-Latour op 1 Augustus 1936 in Berlyn nadat die Somerspele 1940 aan Tokio toegewys is
Lêer:Voorbereidingen Olympische Spelen 1940.jpg|Voorbereiding vir die Olimpiese Spele 1940 in September 1936
Lêer:Treffen zur Absage der Olympischen Sommerspiele 1940.png|Byeenkoms vir die kansellasie van die Olimpiese Somerspele 1940 op 14 Julie 1938
Lêer:Olympic stadium of Helsinki in 1930's.jpg|Die Olimpiese Stadion in Helsinki, 1930's
Lêer:Equipment made in Yleisradio's workshop at the end of the 1930's intended for broadcasting the 1940 Olympics, ca. 1940. (15301312367).jpg|Toerusting wat deur die Finse uitsaaikorporasie Yle vir die uitsaai-dekking van die Olimpiese Somerspele 1940 vervaardig is

## Verwysings 
## Verdere leesstof 
*  
*  
*  
*  

## Eksterne skakels
Olimpiese Somerspele 1916

Die **Olimpiese Somerspele 1916** (Duits: *Olympische Sommerspiele 1916*), amptelik bekend as die **Spele van die VIde Olimpiade**, sou in 1916 in Berlyn, Duitsland, gehou word. Na die uitbreek van die Eerste Wêreldoorlog in 1914 gaan die voorbereidings normaal voort, aangesien hulle nie verwag het dat die oorlog so lank sou duur nie. Uiteindelik word die Spele tog afgelas. Berlyn het 20 jaar later die Olimpiese Somerspele 1936 aangebied, die laaste spele voor uitbreek van die Tweede Wêreldoorlog.

duimnael|links|Atleteoptog tydens die opening van die Duitse Stadion op 8 Junie 1913
Berlyn is op 4 Julie 1912 deur die Internasionale Olimpiese Komitee (IOK) in Stockholm as gashouer benoem. Ander kandidaatstede was Alexandrië, Amsterdam, Boedapest, Brussel en Cleveland.

Vir die Olimpiese Spele is die Duitse Stadion in Grunewald, destyds in die selfstandige stad Charlottenburg, opgerig. Die bouwerk het op 10 Augustus 1912 begin en op 8 Junie 1913 is die stadion ingewy. Dit is in 1934 afgebreek en deur die Olimpiese Stadion vir die Olimpiese Somerspele 1936 vervang.

Daar was ook planne vir 'n wintersportweek in Februarie met sportsoorte soos ski, sierskaats en yshokkie in die Swartwoud. Dit sou die voorloper van die Olimpiese Winterspele gewees het, wat vir die eerste keer in 1924 in Chamonix-Mont-Blanc, Frankryk, aangebied is.

## Sien ook 
* Olimpiese Somerspele 1936 in Berlyn
* Olimpiese Somerspele 1972 in München

## Verwysings 
## Verdere leesstof 
*  
*  

## Eksterne skakels
Ewe

Die term **Ewe** kan na een van die volgende verwys:

* 'n Getal wat deur twee deelbaar is, sien ewe getal en pariteit.
* Die taal Ewe, wat in Ghana, Benin en Togo gepraat word.
* Die volk Ewe, 'n etniese groep in Ghana, Benin en Togo.

## Eksterne skakels 
*
Olimpiese Winterspele

duimnael|Die Olimpiese ringe.

Die **Olimpiese Winterspele** is 'n internasionale multisportgeleentheid wat al om die vier jaar in die Noordelike Halfrond se wintermaande deur die Internasionale Olimpiese Komitee (IOK) georganiseer word.

Tot in 1992 het die Winterspele in dieselfde jaar as die Somerspele plaasgevind, maar sedert 1994 word die Winterspele in die ewe jare tussen die Somerspele georganiseer.

## Toekomstige Olimpiese Winterspeles 
duimnael|400px|Kaart van elke Olimpiese Winterspele:
duimnael|400px|Kaart van gasheerlande volgens Olimpiese Winterspele:
duimnael|400px|Kaart van wenners van die Olimpiese Winterspele (volgens aantal goue medaljes):
* Olimpiese Winterspele 2034 – Salt Lake City, Verenigde State
* Olimpiese Winterspele 2030 – Franse Alpe en Nice, Frankryk

## Afgelope Olimpiese Winterspeles 
* Olimpiese Winterspele 2026 – Milaan en Cortina d'Ampezzo, Italië
* Olimpiese Winterspele 2022 – Beijing, Volksrepubliek China
* Olimpiese Winterspele 2018 – Pyeongchang, Suid-Korea
* Olimpiese Winterspele 2014 – Sotsji, Rusland
* Olimpiese Winterspele 2010 – Vancouver, Kanada
* Olimpiese Winterspele 2006 – Turyn, Italië
* Olimpiese Winterspele 2002 – Salt Lake City, Verenigde State
* Olimpiese Winterspele 1998 – Nagano, Japan
* Olimpiese Winterspele 1994 – Lillehammer, Noorweë
* Olimpiese Winterspele 1992 – Albertville, Frankryk
* Olimpiese Winterspele 1988 – Calgary, Kanada
* Olimpiese Winterspele 1984 – Sarajevo, Joego-Slawië
* Olimpiese Winterspele 1980 – Lake Placid, Verenigde State
* Olimpiese Winterspele 1976 – Innsbruck, Oostenryk
* Olimpiese Winterspele 1972 – Sapporo, Japan
* Olimpiese Winterspele 1968 – Grenoble, Frankryk
* Olimpiese Winterspele 1964 – Innsbruck, Oostenryk
* Olimpiese Winterspele 1960 – Squaw Valley, Verenigde State
* Olimpiese Winterspele 1956 – Cortina d'Ampezzo, Italië
* Olimpiese Winterspele 1952 – Oslo, Noorweë
* Olimpiese Winterspele 1948 – St. Moritz, Switserland
* ''Die beplande Olimpiese Winterspele 1944 in Cortina d'Ampezzo is afgelas weens die Tweede Wêreldoorlog*
* *Die beplande Olimpiese Winterspele 1940 in Sapporo is afgelas weens die Tweede Chinees-Japannese Oorlog''
* Olimpiese Winterspele 1936 – Garmisch-Partenkirchen, Duitsland
* Olimpiese Winterspele 1932 – Lake Placid, Verenigde State
* Olimpiese Winterspele 1928 – St. Moritz, Switserland
* Olimpiese Winterspele 1924 – Chamonix-Mont-Blanc, Frankryk

## Sien ook 
* Olimpiese Spele
* Olimpiese Somerspele
* Paralimpiese Spele
* Suid-Afrika op die Olimpiese Spele

## Bronnelys 
*  
*  

## Eksterne skakels 
*  Amptelike webwerf van die Internasionale Olimpiese Komitee
*  Resultate en medaljewenners
Ooskus-longvis

Die **Ooskus-longvis** (*Protopterus amphibius*) is 'n varswatervis wat in die kusgebiede van Oos-Afrika tussen Somalië en Kenia voorkom, asook die delta van die Zambezirivier.

Die Ooskus-longvis se voorkoms is eenders as dié van die Suider-Afrikaanse longvis, met sagte, ronde skubbe en 'n verlengde lyf wat tot 'n punt afgespits is. Die vis het slanke bors- en buikwinne wat ook afgespits is, terwyl sy rug- en anaalvin slegs sagte strale het. Die borsvinne het breë vliese. Sy kop is groter as dié van die Suider-Afrikaanse longvis en sy rugvin is ook nader aan sy kop; die afstand tussen sy snoet en sy rugvin is tussen 1,4 en 1,7 maal die koplengte.

Ooskus-longvisse is 'n egalige blougrys of leikleurig met onopvallende swart kolletjies; hulle pense is liggrys en hulle koppe is donker van onder met wit kolletjies of kronkelstrepies. 'n Gemiddelde volwasse vis het 'n totale lengte van 412&nbsp;mm.

Soos die naam te kenne gee, het 'n longvis 'n long waarmee hy asem kan haal en wat hom in staat stel om in die suurstofarme waters van tropiese panne, vleie en moerasse te lewe. 'n Kenmerkende eienskap van die longvis is dat hy in staat is om, wanneer die watervlak sak, 'n holte in die sagte afsaksels te grawe. Hy versteek hom dan in die holte en skei 'n slymkokon af om die opening te vul. Die longvis kan dan vir sewe tot agt maande in 'n rustende toestand in hierdie holte bly (estivering), tot sy habitat weer oorstroom word. Tydens hierdie periode haal hy asem deur 'n gaatjie in die kokon.

Hierdie vis is 'n onskadelike vis en van min kommersiële waarde vir die mens: dit word deur plaaslike inwoners gevang, maar die presiese verkoopwaarde is nie bekend nie. Die Ooskus-longvis is redelik kwesbaar vir bedreiging.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* '' 'n Volledige Gids tot die Varswatervisse van Suider-Afrika* (1993), deur Paul Skelton. Eerste uitgawe, Southern Boekuitgewers: Halfweghuis. 

## Eksterne skakel 
* *Protopterus amphibius'' by fishBase
Olimpiese Somerspele 1944

Die **Olimpiese Somerspele 1944** (Engels: *1944 Summer Olympics*), amptelik bekend as die **Spele van die XIIIde Olimpiade**, sou in 1944 gehou word, maar is na die uitbreek van die Tweede Wêreldoorlog afgelas. Die Spele is in Junie 1939 deur die Internasionale Olimpiese Komitee (IOK) aan Londen, Verenigde Koninkryk, toegewys. Ander kandidaatstede was Rome, Detroit, Lausanne, Athene, Boedapest, Helsinki en Montreal. Maar net drie maande later het met die Duitse Inval van Pole op 1 September 1939 die Tweede Wêreldoorlog begin, wat tot 1945 sou duur.

Na die oorlog is die volgende Spele, die Spele van 1948, sonder stemming aan die Verenigde Koninkryk toegeken.

Ten spyte van die oorlog het die IOK baie geleenthede in hul hoofkantoor in Lausanne, Switserland, georganiseer om die vyftigste herdenking van hul stigting te vier. Hierdie "Jubileevieringe van die IOK", so genoem deur Carl Diem, die skepper van die Olimpiese fakkelloop se moderne tradisie, is tussen 17 en 19 Junie 1944 gehou.

Poolse krygsgevangenes in die Woldenberg (Dobiegniew) Oflag II-C krygsgevangenekamp is deur hul Duitse ontvoerders toestemming verleen om 'n nie-amptelike krygsgevangenes Olimpiade tussen 23 Julie en 13 Augustus 1944 aan te bied en 'n Olimpiese vlag, gemaak met 'n laken en stukkies gekleurde serpe, is gehys. Die geleentheid is beskou as 'n demonstrasie dat die Olimpiese gees oorloë transendeer.

## Toewysing 
Londen is in Junie 1939 deur die Internasionale Olimpiese Komitee gekies as die gasheer vir die Olimpiese Somerspele in 1944. Ander kandidate was: Rome, Detroit, Lausanne, Athene, Boedapest, Helsinki en Montreal.

Die stemming het as volg verloop:

## Sien ook 
* Olimpiese Somerspele 1908 in Londen
* Olimpiese Somerspele 1948 in Londen
* Olimpiese Somerspele 2012 in Londen

## Verwysings